ᱵᱩᱞᱟ ᱪᱚᱣᱫᱷᱩᱨᱤ

ᱵᱩᱞᱟ ᱪᱚᱣᱫᱷᱩᱨᱤ (ᱡᱟᱱᱟᱢ ᱒ ᱡᱟᱱᱣᱟᱨᱤ ᱑᱙᱗᱐, ᱦᱩᱜᱽᱞᱤ, ᱥᱤᱧᱚᱛ) ᱫᱚ ᱢᱤᱫ ᱚᱨᱡᱩᱱ ᱥᱤᱨᱯᱷᱟᱹ ᱡᱤᱛᱠᱟᱹᱨᱤᱭᱟᱹ ᱠᱟᱱᱟᱭ, ᱯᱚᱫᱽᱢᱤ ᱥᱨᱤ ᱯᱩᱨᱚᱥᱠᱟᱨ ᱡᱤᱛᱠᱟᱹᱨᱤᱭᱟᱹ, ᱥᱤᱧᱚᱛ ᱨᱤᱱᱤᱡ ᱞᱟᱦᱟ ᱡᱮᱡᱟᱹᱛᱤᱭᱟᱹᱨᱤ ᱛᱚᱨᱞᱟᱹ ᱯᱟᱭᱨᱟᱜ ᱪᱟᱢᱯᱤᱭᱚᱱ ᱮ ᱛᱟᱦᱮᱸ ᱠᱟᱱᱟ ᱟᱨ ᱒᱐᱐᱖ ᱠᱷᱚᱱ ᱒᱐᱑᱑ ᱫᱷᱟᱹᱵᱤᱡ ᱥᱤᱧᱚᱛ ᱨᱮᱱᱟᱜ ᱯᱩᱪᱷᱤᱢ ᱵᱟᱝᱞᱟ ᱯᱚ ᱚᱛ ᱨᱮ ᱵᱤᱫᱷᱟᱭᱚᱠ ᱞᱮᱠᱟᱛᱮᱭ ᱵᱟᱪᱷᱚᱱ ᱟᱠᱟᱱᱟ ᱾ 

 ᱯᱟᱭᱨᱟᱜ ᱠᱮᱨᱤᱭᱟᱨ 
ᱩᱱᱤᱭᱟᱜ ᱯᱩᱭᱞᱩ ᱡᱟᱹᱛᱤᱭᱟᱹᱨᱤ ᱦᱮᱯᱨᱟᱣ, ᱙ ᱥᱮᱨᱢᱟ ᱵᱚᱭᱚᱥ ᱨᱮ, ᱩᱱᱤ ᱫᱚ ᱛᱩᱨᱩᱭ ᱜᱚᱴᱟᱝ ᱦᱮᱯᱨᱟᱣ ᱨᱮ ᱛᱩᱨᱩᱭ ᱜᱚᱴᱟᱝ ᱥᱚᱱᱟ ᱢᱟᱹᱱ ᱦᱤᱥᱤᱨ ᱡᱤᱛᱠᱟᱹᱨ ᱠᱟᱛᱮ ᱟᱡᱟᱜ ᱵᱚᱭᱚᱥ ᱨᱮᱱᱟᱜ ᱛᱷᱚᱠ ᱨᱮ ᱟᱡᱟᱜ ᱵᱷᱟᱹᱜᱤ ᱩᱯᱨᱩᱢ ᱮ ᱵᱮᱱᱟᱣ ᱞᱮᱫᱼᱟ ᱾ ᱟᱡᱟᱜ ᱥᱩᱫᱷᱨᱟᱹᱣ ᱮ ᱛᱚᱸᱜᱮ ᱫᱚᱦᱚ ᱠᱮᱫᱼᱟ, ᱞᱮᱠᱟᱱ ᱞᱮᱠᱟᱱ ᱡᱟᱹᱴᱤᱡ ᱫᱚᱞ ᱟᱨ ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱚᱱᱥᱤᱯ ᱡᱤᱛᱠᱟᱹᱨ ᱠᱟᱛᱮ, ᱥᱟᱶ ᱥᱟᱶᱛᱮ ᱑᱙᱙᱑ ᱨᱮ ᱫᱩᱷᱤᱱ ᱮᱥᱤᱭᱟ ᱥᱚᱸᱜᱷ ᱠᱷᱮᱞᱚᱸᱰ ᱨᱮ ᱛᱩᱨᱩᱭ ᱜᱚᱴᱟᱝ ᱥᱚᱱᱟᱢᱟᱹᱱ ᱦᱤᱥᱤᱨ ᱮ ᱫᱟᱲᱮ ᱮᱱᱟ ᱾ ᱩᱱᱤ ᱑᱒ ᱵᱚᱪᱷᱚᱨ ᱵᱚᱭᱚᱥ ᱨᱮ ᱟᱡ ᱫᱚ ᱯᱩᱭᱞᱩ ᱱᱟᱜᱟᱨᱤᱭᱟᱹ ᱠᱚ ᱞᱟᱹᱜᱤᱫ ᱮ ᱥᱮᱱ ᱞᱮᱱᱟ, ᱡᱟᱦᱟᱸ ᱫᱚ ᱢᱤᱫ ᱞᱮᱛᱟᱲ ᱟᱱᱟᱜ ᱨᱮᱠᱳᱰ ᱠᱟᱱᱟ ᱾ ᱱᱩᱭ ᱫᱚ ᱩᱱᱠᱩ ᱵᱽᱨᱤᱥᱵᱮᱱ ᱠᱚᱢᱚᱱᱣᱮᱞᱛᱷ ᱜᱮᱢᱥ ᱞᱟᱹᱜᱤᱫ ᱨᱤᱞᱮ ᱠᱣᱟᱨᱴᱚᱨ ᱨᱮ ᱴᱷᱟᱶ ᱛᱟᱦᱮᱸ ᱠᱟᱱ ᱥᱟᱶ ᱥᱟᱶᱛᱮ ᱮᱥᱤᱭᱟᱰ ᱯᱨᱚᱵᱟᱵᱚᱞ ᱞᱤᱥᱴᱤ ᱨᱮ ᱢᱤᱫ ᱞᱟᱹᱠᱛᱤᱭᱟᱱ ᱴᱷᱟᱶ ᱨᱮᱱᱟᱜ ᱜᱮᱮᱱᱴᱤ ᱮᱢ ᱞᱮᱫᱼᱟ ᱾ 

᱑᱙᱘᱔ ᱨᱮ ᱩᱱᱤ ᱫᱚ ᱑:᱐᱖.᱑᱙ ᱴᱤᱯᱤᱡ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱑᱐᱐ ᱢᱤᱴᱚᱨ ᱵᱚᱴᱚᱨᱯᱷᱞᱟᱭ ᱨᱮᱠᱳᱨᱰ ᱮ ᱵᱮᱱᱟᱣ ᱠᱮᱫᱼᱟ ᱾ ᱑᱙᱘᱖ ᱨᱮ ᱥᱤᱭᱳᱞ ᱮᱥᱤᱭᱟᱰ ᱠᱷᱮᱞ ᱚᱠᱛᱚ ᱨᱮ, ᱩᱱᱤ ᱫᱚ ᱑᱐᱐ ᱢᱤᱴᱚᱨ ᱵᱚᱴᱚᱨᱯᱷᱞᱟᱭ ᱨᱮ ᱑:᱐᱕.᱒᱗ ᱴᱤᱯᱤᱡ ᱟᱨ ᱒᱐᱐ ᱢᱤᱴᱚᱨ ᱵᱚᱴᱚᱨᱯᱷᱞᱟᱭ ᱨᱮ ᱒:᱑᱙.᱖᱐ᱴᱤᱯᱤᱡ ᱨᱮᱱᱟᱜ ᱫᱚᱥᱟᱨ ᱨᱮᱠᱳᱨᱰ ᱮ ᱵᱮᱱᱟᱣ ᱞᱮᱫᱼᱟ ᱾  ᱪᱚᱣᱫᱷᱚᱨᱤ ᱫᱚ ᱑᱙᱘᱙ ᱨᱮ ᱡᱤᱞᱤᱧ ᱥᱟᱺᱜᱤᱧ ᱨᱮᱱᱟᱜ ᱯᱟᱭᱨᱟᱜ ᱮ ᱮᱛᱚᱦᱚᱵ ᱠᱮᱫᱼᱟ ᱾ ᱟᱨ ᱚᱱᱟ ᱥᱮᱨᱢᱟ ᱜᱮ ᱤᱝᱞᱤᱥ ᱪᱟᱱᱮᱞ ᱦᱚᱸᱭ ᱯᱟᱨᱚᱢ ᱠᱮᱫᱼᱟ ᱾ ᱤᱱᱟᱹ ᱛᱛᱟᱭᱚᱢ ᱩᱱᱤ ᱫᱚ ᱑᱙᱙᱖ ᱨᱮ ᱘᱑ ᱠᱤ.ᱢᱤ. (᱕᱐ - ᱢᱤᱞ) ᱢᱩᱨᱥᱤᱫᱟᱵᱟᱫᱽ ᱡᱤᱞᱤᱧ ᱥᱟᱺᱜᱤᱧ ᱨᱮᱱᱟᱜ ᱯᱟᱭᱨᱟᱜ ᱮ ᱡᱤᱛᱠᱟᱹᱨ ᱮᱱᱟ ᱟᱨ ᱑᱙᱙᱙ ᱨᱮ ᱩᱱᱤ ᱫᱚ ᱫᱚᱦᱲᱟ ᱛᱮ ᱤᱝᱞᱤᱥ ᱪᱟᱱᱮᱞ ᱮ ᱯᱟᱨᱚᱢ ᱠᱮᱫᱼᱟ ᱾ ᱚᱜᱚᱥᱴ ᱒᱐᱐᱔ ᱨᱮ ᱩᱱᱤ ᱫᱚ ᱥᱩᱨ ᱥᱩᱯᱩᱨ ᱑᱔ ᱜᱷᱚᱱᱴᱟ ᱨᱮ ᱥᱨᱤᱞᱚᱝᱠᱟ ᱨᱮᱱᱟᱜ ᱛᱚᱞᱟᱭᱤᱢᱚᱱᱱᱟᱨ ᱠᱷᱚᱱ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱫᱷᱚᱱᱩᱥᱠᱳᱰᱤ ᱫᱷᱟᱹᱵᱤᱡ ᱯᱟᱠ ᱥᱴᱨᱮᱴᱥ ᱨᱮ ᱯᱟᱭᱨᱟ ᱠᱟᱛᱮ ᱱᱚᱶᱟ ᱨᱮᱠᱳᱰ ᱫᱚᱭ ᱵᱮᱱᱟᱣ ᱞᱮᱫᱼᱟ ᱾ 

ᱥᱤᱨᱯᱟᱹ ᱟᱨ ᱢᱟᱹᱱ

ᱮᱭᱟᱭ ᱫᱚᱨᱭᱟᱭ ᱯᱟᱭᱨᱟ ᱯᱟᱨᱚᱢ ᱟᱠᱟᱫ ᱯᱩᱭᱞᱩ ᱛᱤᱨᱞᱟ ᱾ ᱵᱟᱨ ᱫᱷᱟᱣ ᱯᱩᱭᱞᱩ ᱫᱚ ᱑᱙᱘᱙ ᱨᱮ ᱟᱨ ᱫᱚᱦᱲᱟ ᱛᱮᱫᱚ ᱑᱙᱙᱙ ᱨᱮ ᱤᱝᱞᱤᱥ ᱪᱟᱱᱮᱞ ᱮ ᱯᱟᱭᱨᱟ ᱯᱟᱨᱚᱢ ᱟᱠᱟᱫᱼᱟ ᱾
᱑᱙᱙᱐ ᱨᱮ ᱚᱨᱡᱩᱱ ᱥᱤᱨᱯᱟᱹ ᱾
ᱯᱚᱫᱽᱢᱚ ᱥᱨᱤ ᱥᱤᱨᱯᱟᱹ ᱾
ᱛᱮᱱᱡᱤᱝ ᱱᱚᱨᱜᱮ ᱥᱟᱦᱟᱥᱤᱭᱟᱹ ᱥᱤᱯᱟᱹ ᱒᱐᱐᱒ ᱾

ᱥᱟᱹᱠᱷᱭᱟᱹᱛ